Source: http://docplayer.fi/52578822-Spektripainotustermin-c-i-vaikutus-askelaaneneristavyyden-arviointiin.html
Timestamp: 2018-06-24 04:19:13+00:00
Document Index: 10498982

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

SPEKTRIPAINOTUSTERMIN C I, VAIKUTUS ASKELÄÄNENERISTÄVYYDEN ARVIOINTIIN - PDF
Download "SPEKTRIPAINOTUSTERMIN C I, VAIKUTUS ASKELÄÄNENERISTÄVYYDEN ARVIOINTIIN"
Maria Siitonen
1 SPEKTRIPAINOTUSTERMIN C I, VAIKUTUS ASKELÄÄNENERISTÄVYYDEN ARVIOINTIIN Joni Kemppainen 1 ja Mikko Kylliäinen 2 1 A-Insinöörit Suunnittelu Oy Bertel Jungin aukio ESPOO 2 A-Insinöörit Suunnittelu Oy Puutarhakatu TAMPERE Tiivistelmä Askelääneneristävyyden arvioinnissa nykyisin tarkasteltavaa taajuusaluetta Hz on ehdotettu laajennettavaksi pienillä taajuuksilla 50 Hz asti. Tämän tutkimuksen tarkoituksena oli selvittää, millaisia vaikutuksia spektripainotustermin C I, käyttöönotolla on nykyisin käytössä oleviin välipohjarakenteisiin ja niiden keskinäiseen järjestykseen. Aineistona käytettiin aiemmassa ÄKK-hankkeessa kerättyä tietoa välipohjien askelääneneristyksestä. Spektripainotustermin käyttäminen muuttaa välipohjarakenteiden keskinäistä paremmuusjärjestystä, sillä termin arvo vaihtelee käytössä olleen aineiston välipohjilla välillä -11,7 db +15,8 db. Spektripainotustermin positiivinen arvo tarkoittaa useimmiten sitä, että askeläänispektrissä on suuria äänitasoja alle 100 Hz taajuuksilla. Tällaisten välipohjien sijoitus muiden joukossa heikkenee käytettäessä spektripainotustermiä. Tällöin välipohjan mittaustulos korreloi paremmin asukkaiden subjektiivisten arvioiden kanssa. Negatiivinen spektripainotustermi tarkoittaa sitä, että osa välipohjarakenteista, jotka eivät täytä tämän hetken vaatimuksia, hyväksyttäisiin jatkossa uuden askeläänitasoluvun eli summan L nt,w + C I, myötä. Mitattavan taajuusalueen laajentaminen ja spektripainotustermin käyttö ei saisi johtaa siihen, että askelääneneristävyydeltään puutteellisesti toimivat rakenteet hyväksytään. Luonteva ratkaisu tähän on esittää askelääneneristävyydelle vaatimus sekä spektripainotustermin kanssa että ilman sitä. Toinen vaihtoehto on sallia spektripainotustermin arvoksi vain nolla tai sitä suurempi luku. 1 JOHDANTO Ympäristöministeriön luonnos asetukseksi rakennuksen ääniympäristöstä oli lausuntokierroksella alkukesästä Luonnoksessa esitetään, että askelääneneristävyyden mittalukuna käytettäisiin jatkossa 0,5 s vertailujälkikaiunta-aikaan standardisoitua askeläänitasolukua L nt,w, johon yhdistetään spektripainotustermi C I, [1]. Näiden summa saa olla enintään 53 db asuinhuoneistojen välillä. Asetus korvaa alkaen Suomen rakentamismääräyskokoelman osan C1-1998, jossa askelääneneristävyyden mittalukuna 129
2 on 10 m 2 vertailuabsorptioalaan normalisoitu askeläänitasoluku L n,w, joka määritetään askeläänitasojen mittaustuloksista taajuusalueella Hz [2]. Ympäristöministeriön sekä rakennusalan järjestöjen ja yritysten rahoittaman ÄKKtutkimushankkeen [3] tulokset tukevat sekä siirtymistä standardisoituihin ääneneristävyyden mittalukuihin [4 5] että mitattavan taajuusalueen laajentamista nykyisestä taajuusalueesta Hz pienillä taajuuksilla 50 Hz asti. Kuuntelukokeiden perusteella taajuusalueen laajentaminen kasvattaa korrelaatiota joidenkin askeläänten subjektiivisesti koetun häiritsevyyden ja objektiivisten mittalukujen välillä [6]. Tämän tutkimuksen tarkoituksena oli selvittää, millaisia vaikutuksia spektripainotustermin C I, käyttöönotolla on nykyisin käytössä oleviin välipohjarakenteisiin ja niiden keskinäiseen järjestykseen. Tämä tutkimus on osa laajempaa selvitystä, joka on esitetty lähteessä [7]. Koska ympäristöministeriön luonnoksessa asetukseksi [1] esitetään standardisoituja ääneneristävyyden mittalukuja, tässä esityksessäkin tarkastellaan vain niitä. 2 AINEISTO JA MENETELMÄT Aineistona käytetään ÄKK-hankkeessa välipohjien askelääneneristyksestä kerättyä tietoa, joka on julkaistu lähteessä [8]. Julkaistusta aineistosta valittiin vuoden 1999 jälkeen rakennetut eli nykyisten määräysten voimassa ollessa toteutetut välipohjat. Tarkasteluun sisältyi yhteensä 214 välipohjaa, johon kuului 192 betonivälipohjaa, 13 kevytvälipohjaa sekä 9 sekalaista välipohjarakennetta. Pääosa selvitykseen sisältyneistä rakenteista oli uudisrakennuksissa, mutta jonkin verran välipohjia oli mukana myös hankkeista, joissa rakennuksen käyttötarkoitus on muuttunut. Julkaistun aineiston perusteella laskettiin standardisoidut askeläänitasoluvut L nt,w ja spektripainotustermit C I, Koska näiden määritelmät on annettu standardissa ISO [9], mittalukujen laskentaa ei tässä erikseen esitetä. Sitä vastoin kuvassa 1 on esitetty, millä tavoin spektripainotustermin C I, arvo liittyy askeläänispektrin muotoon. Spektripainotustermin negatiivinen arvo tarkoittaa sitä, että askeläänispektrissä yleensä on suuria askeläänitasoja suurilla taajuuksilla. Jos askeläänispektri suunnilleen seuraa askeläänitasoluvun laskennassa käytettävän vertailukäyrän muotoa, spektripainotustermin arvo on nolla tai lähellä sitä. Spektripainotustermin positiivinen arvo tarkoittaa useimmiten sitä, että askeläänispektrissä on suuria äänitasoja alle 100 Hz taajuuksilla. Kuva 1. Spektripainotustermin C I, käyttäytyminen. Yhtenäinen kaksitaitteinen viiva on vertailukäyrä. Askeläänitasot on esitetty mustilla ruuduilla. 130
3 Ympäristöministeriön luonnoksessa asetukseksi rakennuksen ääniympäristöstä [1] standardisoidun askeläänitasoluvun L nt,w ja spektripainotustermin C I, summan suurimmaksi sallituksi arvoksi on määritelty 53 db. Tulosten perusteella on selvitetty, kuinka paljon välipohjien mittaluvun L nt,w + C I, lukuarvo muuttuu standardisoituun äänitasolukuun L nt,w verrattuna. 3 TULOKSET Kuvassa 2 on esitetty spektripainotetun ja spektripainottamattoman askeläänitasoluvun arvot aineiston välipohjarakenteilla. Kuviin on piirretty viivat vaaka- ja pystyakselin mukaisesti 53 db arvon kohdalle, joka on asetusluonnoksessa [1] asetettu askeläänitasoluvun L nt,w ja spektripainotustermin C I summan suurin sallittu arvo. Taulukossa 1 on esitetty 53 db rajan eri tapauksissa ylittävien mittaustulosten määrä. Lisäksi kuvassa 3 on esitetty kertymäfunktio spektripainotustermin C I, arvosta kaikilla aineiston välipohjilla. Kuva 2. Mittalukujen L nt,w ja L nt,w + C I, vertailu. 131
4 Taulukko db raja-arvon ylittävien välipohjarakenteiden määrät ja tyypit eri tilanteissa. 53 db ylitykset Materiaali L nt,w + C I, > 53 L nt,w + C I, L nt,w + C I, > 53 L nt,w 53 L nt,w > 53 L nt,w > 53 [kpl] [%] [kpl] [%] [kpl] [%] Betoni 1 0,5 11 5,7 1 0,5 Kevyt 1 7, Muu ,1 1 11,1 Yhteensä 2 0,9 12 5,6 2 0,9 Kertymä [%] Spektripainotustermi C I, [db] Kuva 3. Spektripainotustermin kertymä. 4 TULOSTEN TARKASTELU Kuvasta 2 nähdään, että askeläänitasoluvun L nt,w arvon ollessa alle 47 db mittaluku L nt,w + C I, saa keskimäärin tätä suuremman arvon. Vastaavasti askeläänitasoluvun L nt,w ollessa yli 47 db L nt,w + C I, saa keskimäärin tätä pienemmän arvon. Poikkeuksia tästä säännöstä yksittäistapauksissa on, mutta taulukon 1 perusteella voidaan todeta, että vain harvoissa tapauksissa nykyisin käytössä oleva välipohja ei täyttäisi ympäristöministeriön asetusluonnoksen [1] rajaa 53 db mittaluvulle L nt,w + C I, Tutkitussa aineistoissa tällaisia välipohjia on vain 2. Tarkastellussa aineistossa spektripainotustermin C I, arvo vaihtelee kuitenkin varsin suurella välillä -11,7 +15,8 db. Noin 60 % tapauksista spektripainotustermin arvo on db. Noin 10 % tapauksista spektripainotustermin arvo on yli 5 db ja noin 20 % tapauksista spektripainotustermi saa negatiivisen arvon. Kaikkiaan spektripainotustermin arvo on positiivinen noin 80 % tapauksista. Tämä tarkoittaa sitä, että ehdotettu mittaluku L nt,w + C I, tasoittaa välipohjien välisiä eroja. 132
5 Askeläänitasoluvun L nt,w arvo on tutkitussa aineistossa pienimmillään alle 35 db. Osassa näistä tapauksista spektripainotustermin arvo on suurimmillaan. Muutokset ovat suurimpia yleensäkin silloin, kun askeläänitasoluvun L nt,w arvo on alle 45 db. Tällaisia arvoja askeläänitasoluku saa silloin, kun käytetään kelluvaa lattiaa, jonka ominaistaajuus on alueella Hz. Erikoistapauksen tutkitussa aineistossa muodostavat välipohjat, joilla mittaluku L nt,w + C I, on pienempi kuin L nt,w. Kuvan 3 perusteella näitä välipohjia on aineistosta noin 20 %. Taulukon 1 mukaan aineistossa on 12 (5,6 %) tällaista välipohjaa, joiden askeläänitasoluku L nt,w on suurempi kuin 53 db, mutta mittaluku L nt,w + C I, pienempi kuin 53 db. Kuvassa 4 on esitetty taulukon 1 keskimmäisen sarakkeen 11 betonirakenteen askeläänispektrit. Tällaisia askeläänispektrejä syntyy tyypillisesti silloin, kun rakenteet on varustettu liian kovalla lattianpäällysteellä (kova muovimatto, keraaminen laatta) [10] tai kyseessä on kelluva tai maanvarainen lattia, joka on kiinni ympäröivässä betonirungossa. On todennäköistä, että tällaisilla rakenteilla korkeita taajuuksia sisältävät iskuäänet, kuten kävely kovilla kengillä tai tuolin siirtely koettaisiin häiritsevinä [6] Askeläänitaso L' nt [db] Keskitaajuus [Hz] Kuva 4. Askeläänispektrit välipohjista, joiden askeläänitasoluku L nt,w on suurempi kuin 53 db ja L nt,w + C I, on pienempi kuin 53 db. 5 JOHTOPÄÄTÖKSET Määrällisesti tarkasteltaessa vaikuttaa siltä, että askeläänitasoluvun mittausalueen laajentaminen 50 Hz asti ei edellyttäisi suurimpaan osaan nykyisin käytettävistä ja hyväksyttävistä välipohjista rakenteellisia muutoksia. Spektripainotustermin käyttämisen myötä välipohjien askelääneneristävyyden arvioinnissa ja keskinäisessä paremmuusjärjestyksessä sitä vastoin tapahtuu muutoksia. 133
6 Erikoistapauksen muodostavat ne noin 20 % välipohjista, joiden mitatut askeläänispektrit johtavat spektripainotustermin C I, negatiiviseen arvoon. Spektripainotustermin negatiivisten arvojen salliminen tekisi mahdolliseksi käyttää välipohjia, joilla on heikko askelääneneristävyys suurilla taajuuksilla, kuten keraamisella laatalla tai kovalla muovimatolla päällystetyllä betonilaatalla. Askelääneneristävyyden arvioinnissa mitattavan taajuusalueen laajentamisen ja spektripainotustermin C I, käyttöönoton ei tulisi johtaa siihen, että askelääneneristävyydeltään puutteellisesti toimivat rakenteet hyväksytään. Luonteva ratkaisu tähän on esittää askelääneneristävyydelle vaatimus spektripainotustermin kanssa ja ilman sitä. Toinen vaihtoehto on sallia spektripainotustermille ainoastaan positiiviset luvut. KIITOKSET Kirjoittajat kiittävät ympäristöministeriötä tämän selvityksen rahoittamisesta sekä Ari Saarista ja Pekka Lukkarista (ympäristöministeriö) ja Timo Huhtalaa (A-Insinöörit Suunnittelu Oy) miellyttävästä johtoryhmätyöskentelystä. VIITTEET [1] Luonnos ( ) ympäristöministeriön asetukseksi rakennusten ääniympäristöstä Helsinki, ympäristöministeriö. [2] Ääneneristys ja meluntorjunta rakennuksessa Helsinki, ympäristöministeriö, Suomen rakentamismääräyskokoelma, osa C1. [3] Hongisto, V. & Kylliäinen, M ÄKK Loppuraportti. Turku, Työterveyslaitos. [4] Kylliäinen, M., Takala, J., Oliva, D. & Hongisto, V Justification of standardized level differences in rating of airborne sound insulation between dwellings. Applied Acoustics. Vol. 102, s [5] Lietzén, J., Kylliäinen, M. & Takala, J Justification of standardized impact sound pressure levels in rating of impact sound insulation of floors. Proceedings of the 45th International Congress on Noise Control Engineering Internoise Hamburg, August 21-24, paper no [6] Kylliäinen, M., Hongisto, V., Oliva, D. & Rekola, L Subjective and objective rating of impact sound insulation of a concrete floor with various coverings. Acta Acustica united with Acustica. Vol. 103(2), s [7] Kemppainen, J Akustisten olosuhteiden kustannusvaikutukset. Diplomityö. Espoo, Aalto-yliopisto, sähkötekniikan korkeakoulu. [8] Takala, J Suomalaisten asuinhuoneiden ääniolosuhteet ja ääneneristävyyden mittaustapa. Diplomityö. Tampere, Tampereen teknillinen yliopisto, rakennustekniikan koulutusohjelma. [9] ISO 717-2: Acoustics Rating of sound insulation in buildings and of building elements Part 2: Impact sound insulation Genève, International Organization for Standardization. [10] Kylliäinen, M., Lietzén, J., Kovalainen, V. & Hongisto, V Correlation between single-number-quantities of impact sound insulation and various noise ratings of walking on concrete floors. Acta Acustica united with Acustica. Vol. 101(5), s
JESSE LIETZÉN VÄLIPOHJIEN ASKELÄÄNENERISTYKSEN ARVIOINTI ERI ASKELÄÄNIHERÄTTEIDEN PERUSTEELLA. Diplomityö
JESSE LIETZÉN VÄLIPOHJIEN ASKELÄÄNENERISTYKSEN ARVIOINTI ERI ASKELÄÄNIHERÄTTEIDEN PERUSTEELLA Diplomityö Tarkastajat: professori Ralf Lindberg yliassistentti Mikko Kylliäinen Tarkastajat ja aihe hyväksytty
MIKSI ASKELÄÄNENERISTYKSEN ARVIOINTI ON NIIN VAIKEAA?
MIKSI ASKELÄÄNENERISTYKSEN ARVIOINTI ON NIIN VAIKEAA? Mikko Kylliäinen Insinööritoimisto Heikki Helimäki Oy Pinninkatu 58 A, 33100 Tampere mikko.kylliainen@helimaki.fi 1 JOHDANTO Akustiikassa käytettävien
STANDARDI SFS 5907 RAKENNUSTEN AKUSTISESTA LUOKITUKSESTA
STANDARDI SFS 5907 RAKENNUSTEN AKUSTISESTA LUOKITUKSESTA Markku Hirvonen 1, Valtteri Hongisto 2, Mikko Kylliäinen 3, Kalle Lehtonen 4 1 Saint-Gobain Ecophon Oy PL 250 05801 Hyvinkää markku.hirvonen@ecophon.fi
Ilmavaihtoäänen taajuusjakauma ja ääniympäristötyytyväisyys David Oliva david.oliva@turkuamk.fi 040 0807 594 Turun ammattikorkeakoulu Sisäilmastoseminaari 16.3.2016 TAUSTA - Ilmanvaihtoäänet Ilmanvaihdon
ASUMISTERVEYSOHJEEN VAIKUTUKSET RAKENTAMISEEN: ESIMERKKINÄ ASUINKERROSTALON YHTEYDESSÄ OLEVA ELOKUVAKESKUS
ASUMISTERVEYSOHJEEN VAIKUTUKSET RAKENTAMISEEN: ESIMERKKINÄ ASUINKERROSTALON YHTEYDESSÄ OLEVA ELOKUVAKESKUS Mikko Kylliäinen 1 ja Heikki Helimäki 2 Insinööritoimisto Heikki Helimäki Oy Pinninkatu 58 A,
Parvekelasituksen ääneneristävyyden mitoitusohje
Parvekelasituksen ääneneristävyyden mitoitusohje Mikko Kylliäinen, TkL, yksikönjohtaja WWW.AINS.FI Tausta Valtioneuvoston päätöksestä 993/1992 ei mainita parvekkeita Perustelumuistiossa parvekkeet kuitenkin
PEKKA LATVANNE PUUVÄLIPOHJIEN AKUSTISET OMINAISUUDET JA LASKENTA- MALLIT
PEKKA LATVANNE PUUVÄLIPOHJIEN AKUSTISET OMINAISUUDET JA LASKENTA- MALLIT Diplomityö Tarkastajat: professori Juha Vinha yliassistentti Mikko Kylliäinen Tarkastajat ja aihe hyväksytty Talouden ja rakentamisen
AKUSTIIKKASUUNNITTELU KORJAUSRAKENTAMISHANKKEISSA 1 JOHDANTO 2 AKUSTISET VAATIMUKSET KORJAUSHANKKEISSA
AKUSTIIKKASUUNNITTELU KORJAUSRAKENTAMISHANKKEISSA Jussi Rauhala, Mikko Kylliäinen, Ilkka Valovirta, Timo Huhtala A-Insinöörit Suunnittelu Oy Satakunnankatu 23 A 33210 TAMPERE etunimi.sukunimi@ains.fi Tiivistelmä
KOMPAKTI KORKEALUOKKAINEN KUUNTELUTILA. Mikko Kylliäinen 1, Heikki Helimäki 2, Nick Zacharov 3 ja John Cozens. mikko.kylliainen@helimaki.
KOMPAKTI KORKEALUOKKAINEN KUUNTELUTILA Mikko Kylliäinen 1, Heikki Helimäki 2, Nick Zacharov 3 ja John Cozens 1 Insinööritoimisto Heikki Helimäki Oy, Tampere mikko.kylliainen@helimaki.fi 2 Insinööritoimisto
PUUVÄLIPOHJIEN ASKELÄÄNENERISTÄVYYTEEN VAIKUTTAVAT TEKIJÄT
PUUVÄLIPOHJIEN ASKELÄÄNENERISTÄVYYTEEN VAIKUTTAVAT TEKIJÄT Pekka Latvanne 1, Mikko Kylliäinen 2 1 A-Insinöörit Suunnittelu Oy Bertel Jungin Aukio 9 02600 ESPOO pekka.latvanne@ains.fi 2 A-Insinöörit Suunnittelu
LAUSUNTO 1 (11)
LAUSUNTO 1 (11) kirjaamo@ym.fi ari.saarinen@ym.fi Lausuntopyyntö: Carina Järvenpää, ympäristöministeriö, 2.5.2017 Luonnos perustelumuistioksi koskien asetusta rakennuksen ääniympäristöstä, 2.5.2017 Lausunto
ÄÄNEN SIVUTIESIIRTYMÄN MITTAAMINEN PUURAKENTEISTEN TILAELEMENTTIEN VÄLILLÄ 1 JOHDANTO
PUURAKENTEISTEN TILAELEMENTTIEN VÄLILLÄ Mikko Roininen 1, Jukka Ahonen 1, Henri Penttinen 1, Lauri Vikström 1 1 Akukon Oy Hiomotie 19 00380 Helsinki etunimi.sukunimi@akukon.fi Tiivistelmä Äänen sivutiesiirtymää
Asuinrakennusten äänitekniikan täydentävä suunnitteluohje syyskuu 2009
Asuinrakennusten äänitekniikan täydentävä suunnitteluohje syyskuu 2009 Sivu 1 Esipuhe Tässä ohjeessa esitetään uusimmat asuinrakennusten äänitekniset kannanotot ja täydennetään vuonna 2000 julkaistua Rakennustuoteteollisuus
KIVIRAKENTEILLA ÄÄNENERISTÄVYYTTÄ
KIVIRAKENTEILLA ÄÄNENERISTÄVYYTTÄ Heikki Helimäki, diplomi-insinööri, Fise Mikko Kylliäinen, tekn.lis., Fise Helimäki Akustikot Oy 1 Kino Tapio on toiminut Joensuussa vuodesta 1927. Kaista / Hz 20 25 31,5
Terveydenhuollon tilojen akustiikan suunnittelu
Terveydenhuollon tilojen akustiikan suunnittelu Mikko Kylliäinen Insinööritoimisto Heikki Helimäki Oy Insinööritoimisto Heikki Helimäki Oy Erikoisalana rakennushankkeen hallinta kokonaisuutena akustiikan
- menetelmän pitää perustua johonkin standardissa ISO 140-5 esitetyistä menetelmistä
RAKENNUKSEN ULKOVAIPAN ÄÄNENERISTYSTÄ KOSKEVAN ASEMAKAAVAMÄÄRÄYKSEN TOTEUTUMISEN VALVONTA MITTAUKSIN Mikko Kylliäie, Valtteri Hogisto 2 Isiööritoimisto Heikki Helimäki Oy Piikatu 58 A, 3300 Tampere mikko.kylliaie@helimaki.fi